Μοχανάντ Αλί

Ο **Μοχανάντ Αλί Καντίμ Αλ Σαμαρί** ((αραβικά: مُهَنَّد عَلِيّ كَاظِم الشَّمَّرِيّ}}, γεννημένος στη Βαγδάτη, στις 20 Ιουνίου 2000), ευρύτερα γνωστός στο Ιράκ ως **Μίμι** (), είναι Ιρακινός επαγγελματίας ποδοσφαιριστής, ο οποίος αγωνίζεται ως επιθετικός στην ομάδα **Dibba FC** των Ηνωμένων Αραβικών Εμιράτων και την Εθνική ομάδα του Ιράκ.
## Καριέρα

Ο Μοχανάντ Άλι ενδιαφέρθηκε για το ποδόσφαιρο από παιδί και άρχισε να παίζει για μια τοπική ομάδα στην περιοχή Α**λ-Τζαντίντα** της Βαγδάτης, την **Τιμσά Αλ-Αμίν**.

Εγγράφηκε στη Σχολή Ποδοσφαίρου **Ammo Baba** σε ηλικία έξι ετών χωρίς καν δοκιμαστικό, αφού οι προπονητές εντυπωσιάστηκαν από τον επιθετικό. 

Στη συνέχεια εντάχθηκε στην ομάδα νέων της Αλ Κούα Αλ Τζαουίγια και την εκπροσώπησε στο Πρωτάθλημα Νέων της Al-Zawraa 

Αναδείχθηκε  πρώτος σκόρερ σε δύο τοπικά τουρνουά και στη συνέχεια κλήθηκε από την Ποδοσφαιρική Ομοσπονδία του Ιράκ να παίξει για την Εθνική ομάδα κάτω των 14 ετών. Οι εντυπωσιακές εμφανίσεις του τράβηξαν το ενδιαφέρον των ανθρώπων της Αλ Σόρτα με την υπέγραψε το πρώτο του, πενταετούς διάρκειας, συμβόλαιο στις 24 Σεπτεμβρίου 2013.

Στις 26 Μαρτίου 2014 έγινε ο νεότερος παίκτης στην ιστορία της Ιρακινής Πρέμιερ Λιγκ σε ηλικία 13 ετών και 279 ημερών, όταν πραγματοποίησε το ντεμπούτο του σε επίσημο αγώνα για την Αλ-Σόρτα υπό τις οδηγίες του Βραζιλιάνου προπονητή **Λοριβάλ Σάντος**.  Η Αλ-Σόρτα ήταν στην κορυφή της βαθμολογίας με 43 βαθμούς σε 21 αγώνες, αν και το πρωτάθλημα έληξε πρόωρα λόγω της εμπόλεμης κατάστασης στη χώρα.

Τη σεζόν 2016–17 αγωνίστηκε ως δανεικός στην **Al-Kahrabaa FC**,, όπου αναδείχθηκε πρώτος σκόρερ της ομάδας με 12 τέρματα σε 31 αγώνες πρωταθλήματος. 

Τον Αύγουστο του 2017, ο Μοχανάντ Άλι παραχωρήθηκε ως δανεικός στην **Αλ-Ναφτ**, ωστόσο η Αλ-Σόρτα αποφάσισε να τερματίσει τον δανεισμό λίγο αργότερα. 

Τον Οκτώβριο του 2017 επέστρεψε στην Α-Σόρτα και υπέγραψε νέο τριετές συμβόλαιο. Η ομάδα του κατέλαβε την 4η θέση στο πρωτάθλημα και ο Αλί σκόραρε 16 γκολ και έδωσε 8 ασίστς σε 32 αγώνες πρωταθλήματος.

Τη σεζόν 2018–19, ο Αλί σημείωσε 20 τέρματα και έδωσε 10 ασίστς στα 31 ματς πρωταθλήματος που αγωνίστηκε, οδηγώντας παράλληλα την ομάδα του στην κατάκτηση του τίτλου.

Αν και υπήρξαν πολλές προσφορές για την απόκτησή του από διάφορες ομάδες του εξωτερικού τελικά ο Αλί μεταγράφηκε στις 15 Ιουλίου 2019 στην Αλ Ντουχαΐλ του Κατάρ, υπογράφοντας συμβόλαιο πενταετούς  διάρκειας, και το συνολικό ύψος της μεταγραφής να φτάνει 1.200.000 δολάρια.

Στις 30 Ιανουαρίου 2020, παραχωρήθηκε ως δανεικός στην ποροτγαλική Πορτιμονένσε. Αυτός ο εξάμηνος δανεισμός και 6 συμμετοχές με τη φανέλα της Πορτιμονένσε υπήρξε και η πρώτη του εμπειρία από το ευρωπαϊκό ποδόσφαιρο.

Στις 29 Αυγούστου 2020, παραχωρήθηκε ξανά ως δανεικός, αυτή τη φορά στην Αλ Σαϊλία του Κατάρ. με την οποία κατέκτησε το **Qatari Stars Cup**, γεγονός που αποτέλεσε την πρώτη σημαντική διάκριση στην ιστορία του συλλόγου. Με τη φανέλα της Αλ Σαϊλία αγωνίστηκε συνολικά σε 27 ματς, σκοράροντας 12 γκολ σε όλες τις διοργανώσεις.

Στις 31 Αυγούστου 2021, ο Άλι παραχωρήθηκε στον Άρης Θεσσαλονίκης, με τη μορφή μονοετούς δανεισμού και με οψιόν αγοράς. 

Ωστόσο, μετά από  μόνο 3 παιχνίδια, και πιο συγκεκριμένα στο παιχνίδι με τον Απόλλωνα Σμύρνης, ο παίκτης υπέστη ρήξη στους χιαστούς συνδέσμους , με αποτέλεσμα να μείνει εκτός δράσης για  6 μήνες, χάνοντας όχι μόνο το μεγαλύτερο μέρος της σεζόν, αλλά και για τους υπόλοιπους προκριματικούς αγώνες του Παγκοσμίου Κυπέλλου με την εθνική ομάδα του Ιράκ.

Κάτω από αυτές τις συνθήκες, τον Σεπτέμβριο του 2023 επέστρεψε ξανά στη χώρα του και πιο συγκεκριμένα στην Αλ-Σόρτα,  με την οποία κατέκτησε αμέσως το νταμπλ, το πρωτάθλημα και το κύπελλο, ενώ και τη σεζόν 2024/25, αναδείχθηκε πρωταθλητής Ιράκ για τέταρτη φορά και πρώτος σκόρερ του πρωταθλήματος με 27 γκολ. 

Τον Αύγουστο του 2025, μεταπήδησε στην **Dibba FC** των Ηνωμένων Αραβικών Εμιράτων, όπου και αγωνίζεται έκτοτε.

## Εθνικές Ομάδες
Το 2014, ο Μοχανάντ Αλί κέρδισε το **Κύπελλο Ασίας** στο Ιράν με την εθνική ομάδα Κ-14 του Ιράκ, ενώ παράλληλα αναδείχθηκε κι ο πρώτος σκόρερ του τουρνουά με έξι γκολ. Με την ομάδα Κ-16 του Ιράκ, κέρδισε το **Κύπελλο Δυτικής Ασίας** στην Ιορδανία το 2015, τερματίζοντας και πάλι ως ο πρώτος σκόρερ του τουρνουά με πέντε γκολ. 

Τον Δεκέμβριο του 2017, πραγματοποίησε το ντεμπούτο του για την εθνική ομάδα του Ιράκ σε φιλικό αγώνα εναντίον των Ηνωμένων Αραβικών Εμιράτων (0-1). 

Τον Φεβρουάριο του 2018, σημείωσε τα δύο πρώτα διεθνή γκολ του σε φιλικό αγώνα εναντίον της Σαουδικής Αραβίας (4-1). Συμμετείχε στο Κύπελλο Ασίας του 2019 με το Ιράκ. Ο Άλι και η ομάδα του αποκλείστηκαν στον γύρο των 16 από το μετέπειτα πρωταθλητή Κατάρ (0-1). Κατά τη διάρκεια του τουρνουά, έπαιξε και στους τέσσερις αγώνες, πετυχαίνοντας δύο γκολ. Στο Κύπελλο Ασίας του 2024, ο Άλι πραγματοποίησε τρεις εμφανίσεις, αλλά το Ιράκ αποκλείστηκε και πάλι στον γύρο των 16 από την Ιορδανία (2-3). Συνολικά, ο κεντρικός επιθετικός σημείωσε 23 γκολ σε 64 διεθνείς αγώνες για την πατρίδα του.
## Προσωπική ζωή
Ο Μοχανάντ Αλί είναι ένας  μέλος της φυλής Σαμάρι, Σιίτης μουσουλμάνος. Ο πρώην διεθνής επιθετικός Αλί Σαλάχ Χασίμ είναι ένας από τους ξαδέρφους του. 

Ο παικτης αγωνίστηκε με το όνομα του αδελφού του Χασάν Άλι κατά τις σεζόν 2015–16 και 2016–17 λόγω σφάλματος στο διαβατήριό του.

Τελικά με απόφαση ιρακινού δικαστηρίου το 2017 του επέτρεψε να λάβει διορθωμένο διαβατήριο, επιτρέποντάς του έτσι να εκπροσωπήσει ξανά το Ιράκ.

## Διακρίσεις
**Αλ-Σόρτα**
*Πρωτάθλημα ποδοσφαίρου Ιράκ: 2018–19, 2023–24, 2024–25
*Iraq FA Cup: 2023–24
**[[Αλ Ντουχαΐλ ΣΚ|Αλ Ντουχαΐλ]]**
*Qatar Stars League: 2019–20
**Al-Sailiya**
*Qatari Stars Cup: 2020–21
*QFA Cup: 2021

**Ιράκ Κ14**
*AFC U-14 Championship: 2014

**Ιράκ Κ-16**
*WAFF U-16 Championship: 2015

**Προσωπικές διακρίσεις**
*Πρώτος σκόρερ τηςΙρακινής Πρέμιερ Λιγκ: 2024–25
*Πρώτος σκόρερ των Asian Youth Games : 2013
*Πρώτος σκόρερ τηου AFC U-14 Championship: 2014
* Πρώτος σκόρερ του WAFF U-16 Championship : 2015
*Soccer Iraq Goal of the Season: 2018–19
*AFC Fans' Best Player in West Asia: 2019
*Soccer Iraq Team of the Decade: 2010–2019

## Παραπομπές

## Εξωτερικές πηγές
*Προφίλ στο transfermarkt.com

Κατηγορία:Επιθετικοί ποδοσφαιριστές
Κατηγορία:Ιρακινοί ποδοσφαιριστές
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Αλ Ντουχαΐλ ΣΚ
Κατηγορία:Ποδοσφαιριστές Πορτιμονένσε ΣΚ
Κατηγορία:Ποδοσφαιριστές Αλ Σαϊλία ΣΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Ασιατικού Κυπέλλου Εθνών 2023